Griffin Dunne
Griffin Dunne (* 8. Juni 1955 in New York City) is en US-amerikaansche Schauspeler, Speelbaas un Filmproduzent.

Biografie 
Griffin Dunne is de Söhn vun den Filmproduzent, Dreihbookschriever un Schauspeler Dominick Dunne, sien Onkel is de Schriever John Gregory Dunne. Opwassen is he in Los Angeles un in Colorado, bit he Enn vun de 1970er ohren wedder torüch kamen is na New York. He hett sien Dörbrook mit en in de Filmhistorie teemlich ungewöhnliche Rull hatt ünner swoor Make-up in den Kultfilm An American Werewolf in London. Sien Bekanntheit hett bit vundaag nich nalaten. En Hööftrull hett he 1985 in Almost You speelt. För sien Hööftrull in den Thriller After Hours is he uttekent worrn. 1987 hett he an de Siet vun Madonna in de Kummedie Who’s That Girl? mitspeelt, un 1991 tosamen mit Richard Dreyfuss un Holly Hunter in Once Around, den he ok produzeert hett. För en wietere Utteken weer he 1996 nomineert för sien Rull in de Feernsehreeg Frasier.

As Speelbaas hett Dunne ünner annern an de Filmen Addicted to Love (1997) un Pratical Magic (1998). För sien Arbeit as Speelbaas is he 1996 för den Kortfilm Duke of Groove för den Oscar nomineert worrn.

Dunne weer tweemol verheiraadt. Toeerst vun 1989 bit 1995 mit Carey Lowell, mit de tosamen he en Kind hett.

Sien jüngere Süster Dominique Dunne is op traagsch Wies to Beropenheit kamen, as se 1982 as opstreven Schauspelersche kort na ehrn Kinospood mit den Horrorfilm Poltergeist ümbröcht worrn is.

Filmografie (Utwahl)

Utteken 
Dunne is opstunns tweemol mit Filmpriesen uttekent worrn un weer för dree wietere vörslahn, dorünner eenmol för den Oscar in de Kategorie Best Kortfilm för Duke of Groove, för den he ok sülvst dat Dreihbook schreven hett. Wunnen hett he:
 1986: den Independent Spirit Award in de Kategorie Best Speelfilm för After Hours.
 2000: den Pioneer Filmmaker Award vun’t Deep Ellum Film Festival.

Weblenken 

Mann
Börger von de USA
Schauspeler
Speelbaas
Filmproduzent
Boren 1955